31/03/2011 | Administración LocalMunicipal
A Laracha
Expediente de expropiación de parcelas afectadas polo sistema xeral viario para a mellora da seguiridade vial na estrada Cruceiro a Porta Santa (Paiosaco)

A Xunta de Goberno Local, en sesión ordinaria celebrada o 18 de marzo de 2011, adoptou entre outros o seguinte acordo: PRIMEIRO.–Desestimar as alegacións cos números de rexistro de entrada que se dirán e polos motivos e cos efectos que se sinalan en cada caso: – Número de rexistro 797 do 21 de febreiro de 2011, presentada por María del Carmen Ferreiro Suárez, que solicita para a parcela 89 do polígono 25: maior valoración que fixa en 12.600,57 euros mailo 5% de premio de afección; petición de intereses de demora. • Desestimala en canto á valoración indicada pola titular. MOTIVO: a valoración proposta baséase nas fichas de valoración de bens da oficina virtual da Consellería de Facenda (Xunta de Galicia), onde se ofrece o valor conforme ao artigo 90 da Lei 58/2003 do 17 de decembro, xeral tributaria, que só será válida aos efectos dos tributos xestionados por esa administración como na mesma se indica. • Desestimala en canto a solicitude de premio de afección. MOTIVO: xa se tivo en conta nas follas de xusto prezo que se remitiron á titular da parcela. • Desestimala en canto á solicitude de xuros de demora. MOTIVO: Segundo o artigo 56 da Lei de expropiación forzosa, de 16 de decembro de 1954, só se pagarán os xuros de demora cando transcorridos seis (6) meses desde a iniciación legal do expediente expropiatorio non se determinara, por resolución definitiva, o xusto prezo das cousas ou dereitos, os cales serán aboados pola administración expropiante culpable desta demora estando obrigada a aboar ao expropiado unha indemnización que consistirá no xuro legal do xusto prezo ata o momento en que se determinara e se liquidara, con efectos retroactivos, unha vez que o xusto prezo se faga efectivo. – Número de rexistro 856 do 23 de febreiro de 2011, presentada por Alba Azucena Felix Emilio Jose Trinh, que solicita para a parcela catastral 5789402NH3858N0001QJ a valoración do muro da finca que non foi obxecto de valoración. • Desestimala en canto á valoración do muro. MOTIVO: O enxeñeiro técnico agrícola que informou as desconformidades ás follas de aprecio informa que “apréciase un cómaro delimitando a propiedade polo seu vento sur, unha franxa e terreo sen cultivar que bordea a finca e cunha pequena elevación. Segundo a definición de cómaro: terra acumulada de pouca elevación nos lindes das herdades, que por non ararse están sempre verdes”, considera en conclusión que “non é muro, senón un montículo de terreo non valorable, sendo este a franxa de terreo que se deixa sen cultivar nin arar, e como consecuencia disto ten distinta altura co resto do terreo que é cultivado e arado”. SEGUNDO.–Notifica-lo presente acordo aos interesados titulares de bens e dereitos que figuran a continuación, conferíndolles un prazo de dez días, durante os que deberán presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas: Relación de bens e dereitos afectados polo expediente expropiatorio TERCEIRO.–Entender aceptada a valoración e determinado o prezo xusto definitivamente e de conformidade dos interesados que non formularon oposición no prazo de vinte días sinalado. CUARTO.–Publicar o presente acordo no BOP co fin de que xurda os efectos previstos no artigo 59.5 da Lei 30/1992, do 26 de novembro, de réxime xurídico das administracións públicas e procedemento administrativo común, para aqueles interesados aos que non poida serlle practicada a correspondente notificación. QUINTO.–Notificar aos interesados que a data na que se procederá a levantar as actas de pago/consignación do prezo e actas previas de ocupación dos terreos será o día 14 de abril de 2011 ás 10 da mañá no centro socio-cultural de Paiosaco, situado na rúa Porta Santa. SEXTO.–Notificar o presente acordo ao Ministerio Fiscal aos efectos do art.5 da Lei de expropiación forzosa. A Laracha, 24 de marzo de 2011. O alcalde José Manuel López Varela